SKRYF DAARDIE STORIE: 'n PAAR NOTAS
Gebruik jy dalk ons inperkingstyd om te skryf? Tydskrifverhale is 'n baie lekker plek om te begin. Hier is iets wat ek iewers by die Woordfees – dink ek – kwytgeraak het oor die skryf van tydskrifverhale. Ek het eintlik iets anders gesoek en toe hierop afgekom. Ek plaas maar vir ingeval dit dalk vir iemand iets beteken. (En moenie dat die prentjie jou afsit nie!)
Tydskrifverhale word op 'n spesifieke gehoor gemik.
'n Tydskrifverhaal is 'n baie spesifieke produk vir 'n baie spesifieke mark – aanbod en aanvraag.
My ondervinding is dat mens die beste skryf vir 'n tydskrif waarvan jy self hou.
Onthou jy is deel van 'n span.
Dus: Moenie blindweg die storie skryf wat in jou kop is en sommer vir enige tydskrif stuur nie. So mors jy heel waarskynlik jou eie en die verhaleredakteur se tyd.
Skep 'n beeld (profiel) van die leser waarop jou verhaal gemik is:
Besluit vooraf na watter tydskrif jy dit gaan stuur.
Lees 'n hele klomp van die betrokke tydskrif se stories om 'n gevoel te kry vir die soort verhale wat geplaas word. 3
As jy nie die tydskrif goed ken nie, lees 'n stapeltjie van hulle heeltemal deur. So kry jy 'n duideliker prentjie van jou leser, want jy sien waarin hy/sy belang stel.
Vind uit wat die vereistes van die betrokke tydskrif is wat betref temas, lengte (baie belangrik) en formaat (lettertipe, lettergrootte, spasiëring, paragrawe). ONTHOU OM MOOI BRIEFIE TE SKRYF!
GEDURENDE DIE SKRYFPROSES:
1. Tydskrifverhale is daar vir die plesier van die leser en nie in die eerste plek vir intellektuele stimulasie of akademiese waarde nie. Dit moet dus toeganklik wees. Humor is baie belangrik.
2. Tydskrifstories moet lesersvriendelik wees. Dit beteken in praktiese terme bloot dat dit maklik moet lees en verstaanbaar moet wees.
Hieruit volg dat die skrywer van tydskrifverhale letterlik sy storie moet ken om die leser se aandag te kry en te behou, want die lesers is dikwels haastig of moeg en hulle aandag is dikwels verdeeld.
Kry en behou die leser se aandag:
1. Die titel moet impak hê en dit kan ook 'n idee gee van die gevoelswaarde van die storie. Onthou tydskrif kan jou titel verander.
2. Die storie moet vlot verloop (plot). Daar is nie tyd vir lang beskrywings, lewenslesse of vir lang monoloë deur 'n karakter nie.
3. Die beperking op woordgetal help die skrywer met hierdie dinge.
Sny heel eerste onnodige herhalings en byvoeglike naamwoorde uit.
Blaise Pascal het gesê: "I would have written a shorter letter, but I did not have the time." Elke paragraaf, sin en woord moet funksioneel wees.
4. Afwisseling tussen dialoog, aksie en gedagtes is noodsaaklik. Te lang paragrawe of sinne vertraag die tempo.
5 Telling en showing (vertelling en beelding):
Showing bring die leser binne-in die storie in, telling maak van hom 'n toeskouer.
Mark Twain het gesê: "Don't say the old lady screamed. Bring her on and let her scream."
LW. Die eerste weergawe word met die hart geskryf. Sê wat jy wil sê terwyl jy rofweg by die vereistes probeer bly.
Onthou: Die tydskrifverhaal moet toeganklik en lesersvriendelik wees.
Dit beteken nie dis noodwendig spookasem met geen blywende waarde nie.
Ernstige temas kan ook op toeganklike en lesersvriendelike maniere aangebied word.
Die tweede en verdere weergawes word met die verstand benader – redigeer genadeloos.
Oorweeg om jou storie 'n rukkie te laat rus.
Verkort/verleng tot min of meer die regte lengte.
Rond elke paragraaf en elke sin noukeurig af.
Versorg taalkundig so goed soos jy enigsins kan.
Maak dan seker die lengte is korrek.
Oorweeg om dit vir 'n eerste leser te gee. Kies daardie leser versigtig.
Maak baie seker die manuskrip is in die regte formaat en dit skep 'n goedversorgde indruk. Tikfoute en spelfoute is onaanvaarbaar.
Begin solank met 'n nuwe verhaal of bring jou leeswerk op datum.
Hou jou oë oop vir nuwe idees. Luister na mense.
Moenie energie vermors deur bewustelik te wag en spanning op te bou nie.
Onthou: Tydskrifverhale is veronderstel om pret te wees. Die skrywer moet ook in daardie pret deel!
Posted by Alta Cloete op 12/04/2020 in Liefdesverhale, Skryf, Skrywers
Sleutelwoorde: Afrikaans, inperking, kortverhale, lockdown, skryf, skryfwerk, tydskrifverhale
2016 was 'n riller … And so say all of us …
Lyk my dit het mode geword om vir mekaar te vertel wat 'n dolle jaar dit was.
Tot op 'n punt het ek hartlik meegedoen.
Maar toe besef ek moet verder dink. Ja, daar was moeilike dinge. Maar daar was altyd 'n MAAR.
2016 het begin met my eerste ervaring van angs. Angs wat jou beheer laat verloor, angs wat jou laat glo jy is nou al jou varkies kwyt, wat jou keel laat toetrek en jou hart op loop laat sit en jou vir die toekoms laat vrees.
Maar dit het verby gegaan. (Met die regte pilletjie en heelwat vasbyt.)
Die Swart Hond was vanjaar nie net op my spoor nie; hy het kom intrek. Hoe beskryf mens die donkerte? Dag en nag? Come rain or shine? Die doelloosheid, die moegheid, die uitsigloosheid. Terwyl jy met jou verstand goed weet jy het tonne en tonne seëninge om voor dankbaar te wees? Maar dit help jou niks. Behalwe om jou ongelooflik skuldig te laat voel.
Posted by Alta Cloete op 31/12/2016 in Alta Cloete skryfwerk, Beveg depressie, Boeke, Bruce Springsteen, Depressie, Gesondheid, Lees, My diere, Noorweë, Romanses, Skryf, Skrywers, Stories van hoop, Suid-Afrika, Verhoudingsverhale
Sleutelwoorde: Afrikaans, Alta Cloete, boeke, Bruce Springsteen, Noorwee, skryf, troeteldiere
Haar ma-hulle se kamervenster is reg agter hulle, maar dis nie vir hom 'n issue nie. Hier gaan nie vanaand gevry word nie. Hierdie girl is te kosbaar vir casual Read the rest of this entry »
Net een kans – Deel 2
"Eina!" Haar handpalms brand soos vuur, sy moes natuurlik op die grofste deel van die sypaadjie te lande kom. Maar daar is nie tyd vir selfbejammering nie, Comien is onmiddellik reg om haarself te verdedig. Sy het nie amper veertig jaar in die beroepswêreld oorleef om op haar eerste dag van aftrede skaars honderd meter van haar huis af vermoor te word nie. En dit nog sonder grimering, met haar hare in wanorde. Niemand behalwe Cobus sien haar ooit so nie. As sy dan móét gaan, moet dit ten minste met 'n tikkie Read the rest of this entry »
Posted by Alta Cloete op 17/09/2016 in Alta Cloete skryfwerk, Lees, Skrywers
Sleutelwoorde: Afrikaans, Alta Cloete, kortverhale, lees, skryf
Net 'n mens – uittreksel
Die Paashaas se agterpootjies bring haar by die laagste punt van die siklus: die bekende oomblik van intense berou oor die massa kilojoules wat sy pas verorber het, gevolg deur die wete dat sy by omdraai verby is. Die oomblik wanneer sy weet die skade is reeds gedaan en dis nou maar 'n kwessie van deurdruk en die sonde afrond. Wat help dit nou sy bêre die blerrie voete en stertjie net om dit later vannag weer te kom uithaal en die bose sirkel van voor af te begin.
Sy lek haar vingers een vir een af en konsentreer op die gevoel van vertroosting, van koestering, die bekende mengsel van verrukking en berou vir die oomblik na agter in haar bewussyn toe gedruk. Sy ken haarself tog, sy weet hoekom sy eet. Vir hierdie paar minute in die skemer bekendheid van haar kombuis kan sy haarself maar net so wel aanvaar. Sy eet wanneer sy spyt is en sy eet wanneer sy Read the rest of this entry »
Posted by Alta Cloete op 14/08/2016 in Alta Cloete skryfwerk, Boeke, Lees, Liefdesverhale, Romans, Skryf, Skrywers, Suid-Afrika, Verhoudings, Verhoudingsverhale
Sleutelwoorde: Afrikaans, Alta Cloete, lees, liefdesverhale, romans, skryf, Suid-Afrika
Net 'n mens … Sanet se storie
Op Sanet Smit se vyftigste verjaarsdag praat 'n vriendin haar mond verby. Ja, Sanet se man het 'n verhouding gehad met iemand anders, maar dit was nie 'n vrou nie. Willem is gay. Almal weet dit, behalwe sy wat Sanet is. Almal praat daaroor, maar net agter haar rug.
Die ligte skakel een vir een aan, maar dit wat sy nou waarneem, wil sy nie sien nie.
Boonop, op daardie punt waar dinge werklik nie erger kon gaan nie, word dit erger; baie, baie erger.
Deur Sanet se onbegrip, woede en hartseer, sypel ook die behoefte om te verstaan. In haar poging tot groter begrip, word sy deel van Willem se vriendekring en ontmoet 'n ouerlose dogtertjie en 'n woedende tienerseun wat haar aandag verg.
Net 'n mens is die opvolg op Opdrag van oorkant. Dié roman stel verskeie vrae aan die leser: Hoe verwerk 'n vrou die ontdekking dat haar man gay is? Is dit noodwendig die beste keuse dat hy uit die kas moet kom? Moet sy hom dwing as hy nie kans sien nie?
Posted by Alta Cloete op 31/07/2016 in Boeke, Lees, Romans, Skryf, Skrywers, Suid-Afrika, Verhoudings, Verhoudingsverhale
Sleutelwoorde: Afrikaans, Alta Cloete, gay wees, homoseksualiteit, huwelik, lees, Net 'n mens, Opdrag van oorkant, romans, skryf, verhoudings
Baie van ons wonder hoe dit voel om 'n tweede kans te kry.
Anneleen Gericke beland in 'n ernstige motorongeluk. Toe sy bykom met 'n gekneusde en geswelde brein, het sy geheueverlies. Sy kry haar tweede kans, maar dit is hoegenaamd nie maklik nie. Die laaste vier en twintig jaar van haar lewe is gewoon weg.
Kort ná haar matriekafskeid, vier en twintig jaar gelede, was sy en vier ander ook in 'n gruwelike ongeluk betrokke.
Sy onthou alles van wat gebeur het tot voor daardie ongeluk.
Nou, ná die tweede ongeluk begin sy uitvra. Haar beste vriendin van destyds is dood. Sy hoor dit nou asof vir die eerste keer. Een van haar vriende is 'n parapleeg. 'n Tweede vriend het gewoon gevlug. Daardie aand, kort voor die ongeluk, het sy en Christiaan Read the rest of this entry »
Posted by Alta Cloete op 11/06/2016 in Boeke, Lees, Liefdesverhale, Skrywers
Sleutelwoorde: Afrikaans, Lapa, lees, liefdesverhale, romans, skryf
Facebook-mater Petro Greeff het die volgende oor hierdie lekker boek geskryf:
Bets Smith se boek Goue Dagbreek het my van die eerste woord af geboei en toe ek klaar gelees het, moes ek afskeid neem van mense wat 'n paar dae saam met my asemgehaal en diep in my hart gekruip het. Goue Dagbreek volg op Onder 'n Sterrehemel en vertel die verhaal van Catriona Fraser wat as spioen tydens die Boereoorlog opgetree het terwyl sy as verpleegster gewerk het.
Oorlog was nog nooit 'n wen-wen situasie nie, die verlies aan lewens is net te groot daarvoor. Ek het saam met Rudolf, die held van die verhaal, pyn ervaar, die wind wat oor die vlaktes gewaai het het ook deur my hart geruk en pluk, die ontploffing by die trein met ammunisie het my koud laat word asof ek saam met die soldate daar was.
Maar die hoofkarakter Catriona Fraser het ten spyte van 'n brose voorkoms, 'n hart van goud gehad sowel as 'n deursettingsvermoê wat my elke keer verstom het. Ek was telkens in die benoudheid saam met Catriona in haar situasie omdat ek as vrou weet wat die liefde beteken. Haar lewe was amper verskeur deur die mans in haar lewe wat verkeerd opgetree het, haar liefde vir Rudolf Dreyer en haar ontnugtering wat haar pa veroorsaak het, het van haar 'n pion gemaak. Gelukkig het sy nie 'n pion gebly nie en het 'n sterk vrou in eie reg geword. Sy het haar eie besluite geneem en gewaag, ten spyte van gevare wat sy moes trotseer.
Sal ons oorlog eendag verstaan? Nee, ek dink nie so nie. Oorlog tussen lande het net verliese tot gevolg maar oorlog in die hart tussen mense het meestal 'n wins as dit reg uitwerk. In alle soorte oorloë, of dit nou tusen lande of landsburger is, is daar die lojales, die verraaiers en ook die wat net vir eie gewin optree. Die oorlog van die hart is meestal suiwer om die ander persoon se hart te wen. Maar ai, is ons harte nie maar ook soms 'n verraaier nie? Dit smokkel met ons gevoelens, laat ons weerloos en tap elke greintjie energie.
Bets Smith het dit reggekry om die oorlog tussen lande fyn te beskryf met soveel besonderhede en gelyklopend daarmee die hartsoorlog van Catriona Fraser en Rudolf Dreyer. Dit was sowaar 'n boek wat ek moeilik neergesit het en sal nog lank 'n paadjie saam met hulle in my gedagtes loop.
Posted by Alta Cloete op 31/03/2015 in Boeke, Lees, Liefdesverhale, Skrywers, Suid-Afrika
Sleutelwoorde: Afrikaans, Lapa, lees, liefdesverhale, romans, romanses, skryf, Suid-Afrika
Kristel Loots: Katerina se mojo
Met boeke soos Lemoenseisoen, Eendagmooi en Die ander vrou het die ervare Kristel Loots haarself in 'n nuwe nis gevestig – dié van 'n stem om die verhaal van die moderne vrou binne die moderne huwelik te vertel. Tradisioneel eindig die liefdesroman wanneer die tweetjies teen die sonsondergang wegstap, hand aan hand en met drome in die oë. Oor die aanpassing na die konfetti en die wittebrood trek ons gewoonlik maar die sluier. Maar nie Kristel nie. Kristel pluk die kamerdeur oop en waag dit in die situasies waar die huweliksbed 'n slagveld word, waar uiteenlopende verwagtings en die harde realiteit van Suid-Afrika goeie mense se liefdesverhale kan laat misluk.
Die belewing van die lyflike binne die huwelik vorm – soos in die werklikheid – 'n belangrike deel van haar verhale. Hierdie stories bevestig wat moderne vroue lankal weet: Die huwelik is geen kortpad hemel toe nie en daar is nie altyd 'n pot goud aan die einde van die reënboog nie. En die huweliksbed is nie altyd met rose bestrooi nie. Read the rest of this entry »
Posted by Alta Cloete op 11/03/2015 in Boeke, Lees, Liefdesverhale, Skrywers, Suid-Afrika
Sleutelwoorde: Afrikaans, Katerina se mojo, Kristel Loots, Lapa, lees, liefdesromans, liefdesverhale, romans, skryf
Die dooies leef – SD Fourie
SD Fourie is iemand wat die Strandveld en sy mense deur en deur ken. Ek was nie verbaas om op die flapteks te verneem sy is 'n toergids en besit haar eie museum op Franskraal nie. As dokument van 'n vergange tyd in daardie streek en veral die lewe op die plase, is Die dooies leef net so waardevol soos sy voorganger, Die lanternswaaier.
Hoewel die boeke apart gelees kan word, volg hulle wel op mekaar. Ek leser sal aanbeveel dat mens eers Die lanternswaaier lees voor jy Die dooies leef aanpak, of jou geheue 'n bietjie verfris as jy dit 'n jaar of drie gelede gelees het. Hoewel daar in Die dooies leef gepoog word om die nodige agtergrondsinligting te gee, kan mens die boek baie meer geniet as jy die eerste een goed onthou. Read the rest of this entry »
Posted by Alta Cloete op 21/09/2014 in Boeke, Lees, Skrywers, Suid-Afrika, Verhoudings
Sleutelwoorde: Afrikaans, lees, Naledi Uitgewers, romans, S.D. Fourie, skryf, Suid-Afrika
Lentestorie: Operasie opruim
'n Parodie wat my beter helfte graag op die ou liedjie sing, het hierdie storie se beginpunt gevorm. Dit sluit aan by my eie verhouding met die lente wat nie van die beste is nie. Die voorval met die wegholmotor het met iemand in my familie gebeur. Die storie het in die Huisgenoot van 26 Oktober 2006 verskyn.
Dis haatlike lente
Die winter's verby
Dis tyd dat my lewe
Weer rigting moet kry …
Elke jaar as die eerste hooikoorsaanval my kriewelend en betraand na my snesies laat gryp, begin neurie ek my eie klein parodie op die ou bekende liedjie. Daar's niks heerliks aan die lente vir my nie; dis 'n haatlike tyd van die jaar wat ek graag sou wou oorslaan, indien moontlik.
Ek is inderdaad 'n rare verskynsel: 'n welgeskape jongmens wat die lente verpes. En dis nie net oor die hooikoors nie. As al wat leef en asemhaal begin somerklere koop en hare tint en bene waks, sak 'n groot donkerte oor my toe. As die voëlgesang soggens daardie spesifieke histeriese klankie kry, is dit vir my tyd om uit my knusse winterslaap op te staan en die lewe in die oë te kyk.
En dit stem my nie tot vreugde nie.
In die winter sluip ek stil-stil en genoeglik deur die lewe, gekussing in frokkie, jas, serp en mus, op 'n permanente high van al die koolhidrate wat ek inneem om die koue te beveg. En in 'n heilige vrees vir die dag van 1 September. Want op 1 September van elke jaar skil ek my lae klere af en bestyg die skaal. En dié brawe aksie bring jaarliks 'n groot geween en gekners van tande mee.
Elke jaar neem ek my voor om ten minste op 31 Augustus te vas – indien nie die week voor die tyd nie – sodat die waarheid darem 'n bietjie minder gewigtig kan wees. Maar keer op keer sluit ek Augustus af met 'n stomende bord sondekos – van die soort wat verswelg in die vet en mank gaan aan vitamines – met genoeg soetigheid agterna om my arme pankreas vir maande 'n skrik te gee.
Die ritueel van die skaal behels veel meer as die swaarlywige waarheid en die onvermydelike dieet wat daarop volg. Daardie pynlike bestyging van die skaal vroeg in die oggend, op my nugter maag, en sonder 'n draad klere wat dalk 'n gram of twee kan weeg, selfs voor 'n versterkende koppie koffie, is maar net die begin.
Elke jaar op 1 September slaan ek 'n nuwe blaadjie om. As die Kaapse Suidooster sy kieste begin bolmaak, begin ek skoonmaak, regpak en uitgooi. Declutter is mos deesdae die inding. Nou ja, ek declutter al vir 'n vale van lánk voor een of ander slim Amerikaner met te veel aardse besittings die woord uitgedink het. Per slot van rekening is dit maar net 'n nuwe naam vir die goeie, outydse spring cleaning waarmee ons almal grootgeword het. Al doen sommige mense hul spring cleaning in Desember of in die lang Julievakansie – dit bly nog steeds spring cleaning.
En nee, daar is nie regtig 'n perfekte Afrikaanse woord wat dit presies so lekker sê nie. Of ja, tog: Opruim.
Operasie Opruim – dis waarmee ek myself jaarliks konfronteer.
Probleem is net – ek haat skoonmaak, regpak en uitgooi, watter naam ek ookal daaraan gee. Hoekom ek dit dan hoegenaamd doen? Masochistiese neigings? Nee, glad nie. Maar 'n totale control freak, dis wat ek is.
En ja, daarvoor hét ons 'n heerlike Afrikaanse woord: beheervraat.
Ek is 'n ongeneeslike beheervraat; ek raak paniekerig as ek voel dinge eskaleer buite my beheer. So as ek alles wat ek nie gereeld gebruik of dra nie, na die Heilslese tweedehandse winkel aangepiekel het, en die res blinkskoon en ordelik in rye of groepies of enige logiese rangskikking kan staanmaak, dan voel ek weer vir 'n tydlank piekfyn. Tot die herfs aanbreek en ek weer eens begin laatlê wanneer ek moet vroeg opstaan, sopperige liefdesverhale lees wanneer ek moet slaap, lekkers eet wanneer dit blaarslaai moet wees, goeters opgaar wanneer hul funksie verstreke is en klere op die mat los om daar wortel te skiet as hul moet kas toe of wasgoedmandjie toe.
In die somer is my woonplekkie amper pynlik netjies, met skoon, reguit lyne van meubelstuk en ornament. In die winter word die skoon ruimtes ontsier deur bonkige stukke winterkleding, wankelende stapels boeke en tydskrifte, opgefrommelde sjokoladepapiere en talle taai koffiebekers met malvalekkerkringe om die borand.
Vanjaar is die heerlike lente egter nog minder heerlik as gewoonlik; vanjaar is hy regtig haatlik.
Want vanjaar moet ek ontslae raak van George.
Ek moet hom vir Justine gee.
En dit oorleef.
Soos 'n donderstorm is die liefde verby
En 'n donga vol stof is al wat oorbly …
'n Verandering van die musiek in my kop help ook nie; my troebel gees koppel blitsvinnig 'n negatiewe emosie aan elke beeld wat ek oproep.
Laas somer het George my soos 'n volbloed Hoëveldse storm oorval – onverwags, kragtig en ekstaties. Die afgelope winter moes ek egter magteloos toekyk hoe die storm geleidelik uitwoed, die blitse verbleek en die dreuning van die liefde dowwer en dowwer word.
Ja, die storm is besig om by my verby te trek. En hy trek in die rigting van my beste vriendin.
Nee, ek verbeel my nie. Tussen George en Justine is daar elektrisiteit. Statiese elektrisiteit wat nie meer lank staties gaan bly nie.
"n Meisie moet altyd haar trots behou," praat my oorlede ouma nou al weke lank helder in my kop. "As jy sien dinge loop skeef, dan spring jy hom voor en jy sorg dat jý die een is wat die afsêwerk doen." 'n Totaal verouderde siening, komende uit die donker dae van skreiende ongelykheid tussen die geslagte.
"Maar hoe sal ek weet, Ouma?" het ek destyd benoud gevra.
"Jy sal weet, my kind," het sy met ag dekades se wysheid gesê, "Ons vrouens wéét sulke dinge."
Ouvroustories, het ek toentertyd vererg gedink. Wat weet 'n oumens nou van vandag se jongmense? Die liefde van my lewe sou my van my voete af swiep en vir altyd en altyd vir my lief bly. Daar sou nie sprake van trots of vrees in ons verhouding wees nie. Ons sou sáám – langs mekaar – die pad loop. Volkome gelyk. En ewe versot op mekaar.
George het my wel deeglik van my voete af geswiep. Maar nie vir altyd en altyd vir my lief gebly nie.
En my hart lê doods en swaar in my borskas. Want ek wéét, nes my ouma voorspel het. Read the rest of this entry »
Posted by Alta Cloete op 03/09/2014 in Alta Cloete skryfwerk, Humor, Kortverhale, Lees, Liefdesverhale, Skrywers, Stories van hoop, Verhoudings
Sleutelwoorde: Afrikaans, Alta Cloete, kortverhale, skryf
Wat sou haar so vroeg wakker gemaak het? Miskien was dit bloot die stilte, sy is al gewoond om die eerste nag op die plaas effens onrustig te slaap. Dis mos kompleet of die stilte om jou raas, asof die sterre té geluidloos voortgly op hul baan oor die huisie in die kloof.
Dis nie dat sy nie lekker lê nie. Nee, in hierdie ou houtkateltjie lê sy altyd lekker, hiervandaan lyk die bedreigings van die lewe altyd veraf en onskadelik. In hierdie bed kon sy dit nog altyd waag om te droom, om meer te wees as Liesel van Zyl, die inkennige en wederstrewige kind van seker die twee ordentlikste mense op aarde. Onder die verbleikte ou lappieskombers laat sy haarself soms toe om dwase drome te droom oor dinge wat haar nie beskore is nie, drome vol lig en lewe en onbesorgde liefde, drome sonder die donkerte wat maar altyd op haar spoor is.
In die diep stilte van die Karoo hoor 'n mens dinge wat in die gewone lewe by jou verby gaan. Veral in die betowerende uur voor dagbreek, die uur waarin slaap en wakker, werklikheid en fantasie alte maklik soos weerkaatsings in die swempoel bo in die kloof oor mekaar en deur mekaar gly. So het sy van kleintyd af met kuiers op die plaas soggens 'n uur of wat tussen droom en werklikheid bly luier, gerus gestel deur die bekende kraakgeluidjies van die dubbelbed anderkant die dun skeidsmuur, later die stampgeluide wanneer haar pa opstaan en nie regtig daarin slaag om dit saggies te doen sodat haar ma nog 'n bietjie kan Read the rest of this entry »
Posted by Alta Cloete op 26/08/2014 in Alta Cloete skryfwerk, Beveg depressie, Boeke, Depressie, Lees, Liefdesverhale, Skrywers, Suid-Afrika, Verhoudingsverhale
Sleutelwoorde: Afrikaans, Alta Cloete, Lapa, lees, liefdesverhale, romans, skryf, Suid-Afrika
LAPA se Lekkerlit-wedstryd 2014 skop af!
Vanaf 15 Augustus 2014 tot 31 Januarie 2015 kies LAPA Uitgewers elke maand 'n Lekkerlit-boek, of twee. Daar sal 'n mengsel wees van spanning, romanse en avontuur.
Net een boek sal wegstap met die titel LAPA Lekkerlit-boek van die jaar.
LAPA glo lesers en skrywers stap hand aan hand: daarom wen die Lekkerlit-boek van 2015 se skrywer R5 000, een gelukkige ATKV-leser R2 500 kontant én een Facebook-deelnemer ook R2 500 kontant.
Hoe neem LAPA se Facebook-gemeenskap deel?
Leser moet asseblief LAPA se Facebook-blad LIKE sodat hulle die aankondigings kan kry.
LAPA sal elke maand die Lekkerlitboek(e) en 'n vraag oor die boek(e) op LAPA se Facebook-blad aankondig.
Lesers beantwoord 'n vraag uit die boek en e-pos die antwoord na marib@lapa.co.za.
Deelnemers wat die vraag korrek beantwoord, sal outomaties in aanmerking kom vir die geluktrekking van R2 500 kontant aan die einde van Februarie 2015
Die Lekkerlit-boeke wat gekies is:
Augustus = Slim leuens (Lien Roux-de Jager) + Seisoen van lig en donker (Alta Cloete)
September = Donker spoor (Martin Steyn)
Oktober = Stilleto's van staal (Bernette Bergenthuin)
November = Ewebeeld (Chanette Paul)
Desember = Die 13de kaart (Madelein Rust)
Januarie = Waar boosheid broei (Peet Venter)
In Februarie sal deelnemers die kans kry om te stem vir hulle gunstelingboek.
Op 1 Maart gebeur die volgende:
Die Lekkerlit-boek en -skrywer word aangekondig
Die ATKV-wenner word aangekondig
Die Facebook-wenner word aangekondig
As jy nog nie LAPA se Facebook-blad ge-LIKE het nie, gaan doen dit dadelik by: https://www.facebook.com/LAPA.Uitgewers?fref=ts
Posted by Alta Cloete op 17/08/2014 in Alta Cloete skryfwerk, Boeke, Lees, Liefdesverhale, Skryf, Skrywers, Suid-Afrika, Verhoudingsverhale
Sleutelwoorde: Afrikaans, Alta Cloete, Lapa, lees, Lekkerlit, liefdesverhale, romans, skryf
Lekker liefdesroman: Waar die son omdraai – Vita du Preez
Vita du Pree z het reeds in 1996 begin skryf en is 'n ervare hand in romantiese fiksie. Na verskeie romanses en tien jaar se werk as vertaler van Mills & Boon en Harlequin Intrigue-titels is sy nou terug met 'n volwaardige liefdesroman.
Waar die son omdraai spring weg met 'n insident wat die vroulike hoofkarakter se lewe in 'n nuwe rigting stuur. Met 'n geskende gesig is daar vir sepiester Thea Jonker geen toekoms op die kassie meer nie. Soekend na nuwe sin meld sy vir vrywillige diens in Mosambiek aan.
Matt Barnard is eweneens in Mosambiek om te probeer bepaal watter rigting sy lewe moet inslaan. Sal 'n lewe as monnik hom kan bevry van die spoke van die verlede en die vrae waarmee hy worstel?
Getrou aan die tradisie van die goeie liefdesroman vind hierdie twee sterk, moderne, maar gefolterde mense by mekaar aanklank en moet hulle verskeie struikelblokke oorkom voor die liefde kan seëvier. In Vita du Preez is hier egter 'n volwasse stem aan die woord en die pad wat Thea en Matt loop, is besaai met struikelblokke wat oortuig en wat uit die karakters self ontstaan. Hier is nie plek vir ongeloofwaardige misverstande of kleinlike gebeure soos siniese teenstanders van romantiese fiksie geneig is om te verwag nie. Die karakters reageer op innerlike motivering en word nie deur blote lus of lis gedryf nie.
Die lyflike is egter deel van elke ware of verbeelde liefdesverhaal en ook hier bly dit nie uit nie. Soos in die werklike lewe moet Thea en Matt ook die gevolge van hulle dade konfronteer en hanteer. Weer eens word 'n maklike oplossing nie gegee nie en moet die karakters eers ver paaie stap om uiteindelik as meer volwasse mense met 'n helder toekomsvisie by mekaar uit te kom.
"Waar die son omdraai is skaamteloos geskryf om as liefdesroman te vermaak. Tog, soos in soveel ander goeie boeke deesdae, is hier 'n denkende skrywer aan die woord wat haar karakters se ontwikkeling só menslik maak dat mens nie anders kan as om iets by hulle te leer nie." (Izak de Vries, LAPA Uitgewers).
Waar die son omdraai word sterk aanbeveel vir almal wat hou van 'n realistiese verhaal met 'n gesonde skootjie romantiek daarby ingeroer.
Posted by Alta Cloete op 04/08/2014 in Boeke, Lees, Liefdesverhale, Skrywers
Sleutelwoorde: Afrikaans, Lapa, lees, liefdesverhale, romans, romanses, skryf
Igna Klynsmith: Wat sê die prokureur?
Regsake is seker van die heel onderste items op my lysie van belangstellings. Ek vermoed daar is dalk duisende soos ek wat maar net hoop hul kry nie eendag gespesialiseerde regskennis nodig nie. En wat reken die hof is 'n plek waarvan gewone mense liewer moet wegbly.
Wat sê die prokureur? word al so lank op RSG aangebied dat baie luisteraars ten spyte van 'n gebrek aan belangstelling al teen wil en dank 'n stukkie regskennis hier en daar opgedoen het. Igna Klynsmith se kalm stem het al baie gedoen om die reg vir talle leke so 'n titseltjie meer toeganklik te maak.
Die boek wat uit die een en twintig jaar se programme saamgestel is, is 'n aanwins vir al die siele wat eintlik niks van regsake wil weet nie, maar tog diep binne-in vrekbang is mens kry dit dalk êrens nodig en dan duik jy in die hek weens jou onkunde. Hier het jy nou 'n yslike klomp gespesialiseerde inligting tussen twee vrolike oranje buiteblaaie saamgebind – vir ingeval jy dit eendag moet lees.
Net vir die lekker is daar 'n interessante afdeling ingevoeg met kort stories oor beroemde/berugte Suid-Afrikaanse gifmoordenaresse, 'n paar hofsake wat die wêreld verander het (o.a. Jesus se verhoor en dié van Nelson Mandela) en 'n paar interessante sake uit die tyd toe – ongelooflik soos dit vandag mag klink – diere wel soos mense in die hof gedaag kon word, asook 'n paar besondere hofsake.
Afdeling B verskaf die pitkos. Vele sake word aangeraak wat wel alte dikwels regskennis van die leek vereis. Kort, saaklike en heel verstaanbare antwoorde word gegee. Ook hier is Igna se stem herkenbaar en hier en daar skyn 'n sprankie humor in die droë regsomgewing.
Huweliksreg, grondregte en regsaspekte van aftreeoorde en tyddeel word redelik breedvoerig bespreek. Talle relevante vrae word hier beantwoord. Ander sake wat aangeraak word is plantereg, uitsettings, strafreg, vuurwapens, musiekreg, boedels en testamente.
Die keurige uitleg met duidelike opskrifte en onderafdelings werk mee om die boek vir die leek toeganklik te maak.
'n Welkome toevoeging is die voorbeelde van 'n lewende testament, 'n diensooreenkoms vir huiswerkers en 'n saamwoonooreenkoms wat in die boek ingesluit is. Soveel van ons weet hierdie dokumente is eintlik nodig, maar weet net nie waar om te begin nie.
Wat sê die prokureur? is 'n baie welkome toevoeging tot RSG se groeiende reeks publikasies en kan 'n gerusstellende teenwoordigheid op mens se boekrak wees.
Lesers wie se belangstelling deur die boek geprikkel is, kan gerus ook na 'n paar potgooie uit die program gaan luister by www.rsg.co.za met die sleutelwoord regsake.
Die boek is keurig uitgegee deur Naledi en by alle goeie boekwinkels te kry.
Posted by Alta Cloete op 27/07/2014 in Boeke, Lees, Skrywers, Suid-Afrika
Sleutelwoorde: Afrikaans, Igna Klynsmith, lees, prokureur, regsake, skryf, Suid-Afrika
Abraham is 'n ongeletterde skrynwerker met 'n liefde vir die grond waarop sy familie onder leiding van die matriarg Ma Miena vrugte en groente verbou om hulle inkomste aan te vul. Ten spyte van armoede en moeilike omstandighede voer hulle 'n waardige en godvrugtige bestaan, met sterk familiebande en 'n diep verbondenheid aan hulle kerk en gemeenskap. Abraham word as 'n onskuldige lydensfiguur geteken wat telkens moet toesien hoe sy droom van 'n eie stukkie grond deur groter magte Read the rest of this entry »
Sleutelwoorde: Afrikaans, romans, Simon Bruinders, skryf, Suid-Afrika
Lekkerleesboek: Die ooreenkoms deur Sophia Kapp
Geloofwaardige, moderne liefdesverhale is deel van die verskuiwing na kwaliteit- ontspanningslektuur in Afrikaans. Sophia Kapp is vandag 'n leidende stem in hierdie genre. Haar stories is onbeskaamd romanties, maar toon duidelik dat romanties nie geloofwaardigheid hoef uit te sluit nie. Haar hoofkarakters is moderne Suid-Afrikaners wat met moderne probleme worstel en dit op moderne maniere probeer oplos. Die vroue is sterk, maar hulle kern is steeds sag. Die held is nie daar om die heldin se probleme vir haar op te los en haar redder te wees nie, maar om haar binne 'n geborge verhouding toe te laat om as vrou en as mens tot haar volle reg te kom. Die manne is steeds aantreklik, maar hulle het ook 'n hart en vind dat hulle by die regte Read the rest of this entry »
Posted by Alta Cloete op 28/06/2014 in Boeke, Lees, Liefdesverhale, Skryf, Skrywers, Suid-Afrika
Sleutelwoorde: Afrikaans, lees, liefdesverhale, romans, skryf, Sophia Kapp
Die 13de kaart – Madelein Rust
Wat laat 'n nie-tipiese leser van spanningsverhale die een na die ander boek in die genre lees? Waarskynlik blote nuuskierigheid, die vrees om iets te mis. Want met spanningsverhale in Afrikaans is daar beslis iets aan die gang. Om die waarheid te sê, 'n klein ontploffing is besig om plaas te vind (Ja, daar is 'n teenstelling in die beeld.) Of kom ons sê dan liewer daar is 'n verskuiwing aan die gang en spanningsverhale is deel daarvan.
Die verskuiwing beweeg in die rigting van ontspanningsleesstof in Afrikaans. Deesdae verskyn 'n klein vloed van Afrikaanse genrefiksie by verskeie uitgewers. Heerlike boeke waarvoor niemand skaam hoef te wees nie. Die goeie nuus is dat dit nie ten koste van ons letterkunde gebeur nie. Dalk gebeur dit ten koste van Engels. Want ja, soveel Afrikaanse lesers wat vir jare uitsluitlik Engels gelees het, is besig om terug te keer na Afrikaans. (Dit sou 'n studie werd wees om uit te vind of dit wel die geval is. Dit kan sekerlik wees dat lesers deesdae meer Afrikaans lees, maar steeds baie Engels. Die een hoef tog sekerlik nie die ander uit te sluit nie.)
Die opkoms van die spanningsgenre is deel van hierdie verskuiwing, met Deon Meyer Read the rest of this entry »
Posted by Alta Cloete op 24/06/2014 in Boeke, Lees, Skrywers, Suid-Afrika
Sleutelwoorde: Afrikaans, Lapa, lees, misdaadfiksie, romans, skryf, spanningsromans
Iets lekkers vir die romantiese siele!
Sarah du Pisanie is vir jare al een van die mees geliefde skrywers van romantiese fiksie in Afrikaans. Die tien omnibusse waarin haar werk alreeds saamgevat is, word gereeld op aanvraag van lesers herdruk. Die twee romanses wat in Liefde in die Ou-Kaap opgeneem is, is spesiaal vir die bundel geskryf. Hoewel Sarah veral bekend is vir haar verhale wat in die ou Suidwes, nou Namibië afspeel, is sy ewe tuis in die glorietyd van die Ou Kaap.
In Don Poseidon beland 'n beeldskone jong edelvrou in die jaar 1790 aan boord van 'n skip op pad na die Kaap die Goeie Hoop. As adellike ontvlug sy van die guillotine deur vermom as 'n seun die kaptein se kajuitjonge te word, soos deur haar sterwende pa gereël is. Die bemanning van die skip is egter nie wat sy verwag het nie. Gou kom sy agter daar is dinge aan die gang waaroor sy nie ingelig is nie. In die Kaap wag die onbekende markies Giliomee om met haar te trou. Pauline is verskeur tussen haar vrees vir die onbekende en haar groeiende toegeneentheid teenoor veral die skeepskaptein en die stuurman.
Lillie speel op die Kaapse wynplase van die agtienhonderds af en betrek ook die belangrikste Read the rest of this entry »
Posted by Alta Cloete op 25/05/2014 in Boeke, Lees, Liefdesverhale, Skrywers
Sleutelwoorde: Afrikaans, Lapa, lees, liefdesverhale, romanses, Sarah du Pisanie, skryf
Die leser kan nie anders as om aangeraak te word deur die spanning wat op die kampus ontstaan as gevolg van die reeks moorde nie. Llyn se twyfel oor wanneer 'n situasie werklik potensieel gevaarlik is en wanneer sy onnodig spoke opjaag, laat mens onwillekeurig dink Read the rest of this entry »
Sleutelwoorde: Afrikaans, Bets Smith, Lapa, lees, romans, skryf, Suid-Afrika
Vryheid vir Afrikaanse lekkerleesboeke!
Een van die besware wat die meeste teen 'soetsappige liefdesverhale' ingebring word, is die voorspelbaarheid daarvan. Wat ons natuurlik sommer ook by die vermeende soetsappigheid uitbring.
Soos met baie ander dinge, is dit met boeke ook goed om die spreekwoordelike appels met appels te vergelyk en nie met ander vrugte nie, hoe eksoties (en anglisisties) ook al. Wanneer romantiese fiksie met ander (sub)genres van ontspanningslektuur of met letterkunde vergelyk word, is die vrugte nie dieselfde nie en word albei soorte 'n onreg aangedoen.
As romantiese fiksie met letterkunde vergelyk word, kan dit sekerlik Read the rest of this entry »
Posted by Alta Cloete op 28/04/2014 in Boeke, Lees, Liefdesverhale, Skryf, Skrywers, Suid-Afrika
Sleutelwoorde: Afrikaans, Alta Cloete, lees, letterkunde, liefdesverhale, romans, skryf, Suid-Afrika
Uittreksel: Eindelik liefde
Haar kans sal nog kom, sy sal nog wyd reis, veel wyer as Europa wat sy al betreklik goed ken. Die Ooste, Suid-Amerika, Kanada. Dalk vir 'n paar jaar in die buiteland gaan werk. Vreemde plekke, verre streke, dis wat haar trek, dis wat haar geliefde ouma Santa by haar ingeprent het – hou jou kop oop, verskuif jou Read the rest of this entry »
Posted by Alta Cloete op 13/04/2014 in Alta Cloete skryfwerk, Boeke, Lees, Liefdesverhale, Romanses, Skryf, Skrywers, Stories van hoop
Sleutelwoorde: Afrikaans, Alta Cloete, Lapa, lees, liefdesverhale, Marile Cloete, romanses, Romanza, skryf
Vaarwel aan 2013!
Wat my skryfwerk betref, was 2013 'n geseënde jaar met baie om voor dankbaar te wees.
Die uitdagings van klein openbare optredes het gewissel van 'n leeskring wat eintlik letterkunde lees (ja, ek het effens bedreig gevoel, maar individueel was almal baie vriendelik) tot 'n biblioteekkuier waar ek (en Kristel Loots) soos 'n koningin ontvang is (dankie Goodwood), 'n kuier by die grondslagfase van 'n meisieskool (meisietjies in feetjierokkies, met net een lieflike heks), 'n kuier by Madri Victor se skryfkursus (ek onthou haar sexy skoene!) en 'n gesprek oor die liefde saam met Kristel Loots en Elsa Winckler in 'n lieflike kerkie by die Tulbagh Lentefees. Elkeen spesiaal op sy eie manier. Elkeen 'n goeie herinnering op sy eie manier. By elkeen het ek iets geleer en iets van myself ontdek.
Die tweede Seisoen-boek (Seisoen van vergifnis – Amanda en Wim se storie) het na heelwat pyn en trane in Februarie verskyn en was ook die eerste Lekkerlitboek van die jaar. Die grootste werk hieraan is natuurlik al in 2012 gedoen. Skryf is nie 'n ding waar 'n mens op instant gratification moet hoop nie, die beloning kom eers met verloop van tyd. Wat dit soveel soeter maak.
Die derde Seisoen-boek (Seisoen van vervulling) het met betreklik min pyn die geboorteproses, afronding en al die stappe tot by verskyning in Oktober deurgegaan. Na 'n laagtepunt laat in 2012 moes ek die moed om die storie aan te pak diep en ver gaan haal. Dis 'n groot vreugde dat dit toe eintlik (relatief) maklik gegaan het. Daarvoor kan ek net vir Ben en Emily dankie sê (al bestaan hulle nie regtig nie). Hulle storie het my eenvoudig aangegryp, dalk maar omdat daar soveel raakpunte met my eie storie is.
Van êrens het ek die moed (of die koppigheid) gekry om 'n mislukte romanse van 'n jaar of twee gelede uit die laai te haal en nie net af te stof nie, maar Read the rest of this entry »
Posted by Alta Cloete op 31/12/2013 in Alta Cloete skryfwerk, Beveg depressie, Blogging, Boeke, Depressie, Kortverhale, Lees, Liefdesverhale, Romanses, Skryf, Skrywers, Suid-Afrika, Verhoudingsverhale
Sleutelwoorde: Afrikaans, Alta Cloete, depressie, Lapa, lees, letterkunde, liefdesverhale, Marile Cloete, romans, romanses, Romanza, skryf
Uittreksel: Seisoen van vervulling
Sy het tog weer ingedommel, want toe hy kom groet, is sy vaag en verward.
"Dankie, Emmie, jy sal nooit weet wat jy vannag vir my gedoen het nie."
Te gou is hy weg, die voordeur se klik skielik hard in die stilte wat soos ys om haar vou. Dis te vinnig, sy kan hom nie só laat gaan nie. Sy vlieg lomp en deurmekaar orent, vou die duvet beskermend om haar lyf, struikel oor die punt en stamp amper haar laptop van die eetkamertafel af. Vir 'n lang oomblik sukkel sy met die sleutel van die balkondeur, en gil amper hardop toe haar kaal voete die sneeu op die balkon tref.
Daar onder skraap Ben nie die sneeu van sy motor af soos sy verwag het nie. Onder haar trek 'n taxi haastig weg, verdwyn die rooi agterliggies om die draai voor sy haar asem kan terugkry. Ben se silwer Volvo staan onaangeraak onder sy sneeukombers, omtrent net die registrasienommer is Read the rest of this entry »
Posted by Alta Cloete op 15/12/2013 in Alta Cloete skryfwerk, Boeke, Lees, Liefdesverhale, Skryf, Skrywers, Verhoudings, Verhoudingsverhale